Guptas-troue: Hotelgroep ontken “rassisme” | Maroela Media
Sun International, die hotelgroep wat Sun City bedryf, het bewerings ontken dat lede van die Gupta-familie daarop aangedring het om slegs deur wit mense bedien te word. Die hotelgroep sê voorts hy sal nooit hotelgaste toelaat om die kleur van die personeel wat hulle bedien, voor te skryf nie, het RSG Saterdag berig.
Die Gupta-familie en gaste is sedert Dinsdag by Sun City in Noordwes om die huwelikseremonie van Vega Gupta (23) en Aaskash Jahajgarhia te vier.
Die vakbondfederasie Cosatu se lede wat daar werk dreig om te staak oor bewerings van rassisme by die Gupta-familietroue. Verteenwoordigers van die oord het vroeër met Cosatu-amptenare van Noordwes vergader om die aantygings te bespreek dat slegs wittes en Indiërs toegelaat is om bruilofsgaste te bedien.
Die hotelgroep het egter bevestig dat ‘n vermeende verkragtingsaak deur die polisie ondersoek word nadat ŉ werker glo deur ŉ gas geteister is.
Stakende PTA-metropolisie moet terugkeer werk toe